Na podlagi štirinajstega odstavka 9. člena Zakona o zaščiti prijaviteljev (Uradni list RS, št. 16/23; v nadaljevanju: ZZPri), ravnatelj kot zavezanec za vzpostavitev notranje poti za prijavo sprejme naslednja

**PRAVILA ZA VZPOSTAVITEV NOTRANJE POTI ZA PRIJAVO**

Osnovna šola **Beltinci** z namenom zagotovitve informacije o postopku obravnave notranje prijave po ZZPri, ki mora omogočati popolnost, celovitost in zaupnost informacij ter nepooblaščenim osebam zavezanca preprečiti dostop do vsebine prijav, podatkov o prijavitelju in o osebah, ki jih prijava zadeva, sprejme naslednja pravila.

Ravnatelj se zaveda pomena etičnega in zakonitega poslovanja ter se zavezuje:

* da ne bo poskušal ugotavljati identitete prijaviteljev;
* da ne bo izvajal povračilnih ukrepov, in prepoveduje, da bi jih izvajali zaposleni;
* da bo spodbujal zaposlene, da napake in morebitne kršitve, tudi če gre le za sume, sporočijo po notranji poti za prijave, saj bo na ta način mogoče prijave učinkovito obravnavati ter napake in kršitve hitro odpraviti.

1. **Imenovanje zaupnika**

Zaupnik za sprejem prijav je:

* **Tamara Repić**, kot zaupnik;

Zaupnik sprejema prijave in jih obravnava v skladu s 13. členom ZZPri in tem notranjim aktom.

1. **Imenovanje administrativne osebe**

Zaupniku pri delu zagotavlja administrativno pomoč:

* Andreja Žalig Ficko.

Administrativna oseba izvaja naloge tudi na področju prejema in evidentiranja notranjih prijav. S prijavami mora ravnati v skladu s 6. in 7. členom ZZPri ter o prejetih prijavah nemudoma obveščati zaupnika.

1. **Kontaktni podatki za sprejem prijav**

Prijave se podajo praviloma na obrazcu (priloga 2) ter se sprejemajo na naslednje načine in na naslednje naslove:

* po e-pošti na naslov: [zaupnik@osbeltinci.si](mailto:zaupnik@osbeltinci.si);
* na telefonski številki: 02/5413106 (Tamara Repić). Telefonske prijave se sprejemajo vsak delovni torek, od 9. do 10. ure;
* na naslovu Osnovna šola Beltinci, Panonska 35 b, 9231 Beltinci, s pripisom »v roke zaupniku za notranjo prijavo«;
* osebno pri zaupniku po predhodnem naročilu po telefonu ali e-pošti.

Zaupnik ni dosegljiv v času bolniške odsotnosti, koriščenja letnega dopusta in v času drugih odsotnosti.

1. **Postopek prejema notranje prijave**

Prijavitelj lahko prijavo poda pisno ali ustno (po telefonu ali osebno).

Kadar prijavitelj prijavo poda osebno ali po telefonu, zaupnik izjavo lahko posname. Pred začetkom snemanja prijavitelja obvesti o snemanju pogovora.

V primeru ustne prijave, ki se ne posname, zaupnik izdela natančen zapis prijave ter ga prijavitelju pošlje v pregled in podpis, če ta to želi in če opredeli, kam naj se pošlje.

1. **Evidentiranje prijave**

Zaupnik (ali administrativna oseba) prijavo evidentira v dokumentarni sistem,in sicer ločeno od ostalih zadev, brez dostopa nepooblaščenih oseb do evidence, lahko tudi v ročno evidenco, ki jo vodi v tabeli Excel za vsako leto.

Evidenca prejetih prijav (evidenčni podatki) vsebuje naslednje podatke: številka zadeve, datum prejema prijave, delovno področje kršitve, datum potrditve prejema prijave, datum povratne informacije prijavitelju, datum poročila vodstvu.

Podatek o prijavitelju in o povzročitelju kršitve se zabeleži na način, da bo mogoče njegovo poznejše enostavno črtanje oziroma uničenje. Evidentiranje zadeve se zagotovi na način, da se osebni podatki o prijavitelju in povzročitelju vpišejo v polje, ki ga je mogoče enostavno brisati po poteku petih let.

Elektronska prijava s prilogami se hrani v informacijskem sistemu, fizična pa v posebni zaklenjeni omari. Fizična prijava se glede hrambe in ravnanja fizično in tehnično obravnava na način, kot da bi šlo za tajni podatek stopnje interno ali poslovno skrivnost.

Po poteku petih let se iz evidence brišejo podatki o prijavitelju in povzročitelju ter vsebina prijave, poročilo vodstvu in evidenčni podatki pa se hranijo 10 let.

1. **Naloge zaupnika in zaščita prijavitelja**

Zaupnik obravnava prijavo skrbno, zaupno in samostojno ter pri tem ni vezan na navodila v posamezni zadevi. Zaupnik ne sme razkriti identitete prijavitelja, razen pod pogoji iz ZZPri.

Zaupnik ima pri delu dostop do gradiva, relevantnega za obravnavo prijave, zaposleni pa so mu dolžni nuditi pomoč in informacije, potrebne za njegovo delo. Zaupnik podatke, s katerimi se seznani, uporablja le za namene obravnave prijave in odprave kršitve.

Zaupnik opravlja naloge, ki jih določata 10. člen ZZPri, vključno s svetovanjem in pomočjo prijavitelju pred povračilnimi ukrepi, in ta pravila.

Prijavitelj lahko zaprosi zaupnika za pojasnila glede zaščite v primeru prepovedanih povračilnih ukrepov, kot je določena v 7. poglavju ZZPri.

1. **Postopek obravnave notranje prijave**

Zaupnik prijave obravnava po vrstnem redu njihovega prejema.

7.1 Predhodni preizkus

Zaupnik prijavo preizkusi tako, da preveri (priloga 1), ali so izpolnjene predpostavke iz 5. člena ZZPri v roku sedmih dni od prejema prijave.

Kadar predpostavke niso podane, zaupnik prijave ne obravnava, prijavitelju pa v sedmih dneh od prejema sporoči, da prijave ne bo sprejel v obravnavo.

Kadar so podane vse predpostavke, zaupnik prijavitelju v sedmih dneh od prejema sporoči, da je prijavo sprejel v obravnavo.

Obvestilo se pošlje na naslov ali način, ki ga je navedel prijavitelj, tudi če gre za anonimno prijavo.

Kadar je že ob sprejemu ustne prijave očitno, da prijave ni mogoče obravnavati v postopku obravnave notranje prijave, lahko zaupnik prijavitelja usmeri na ustrezno pot za zunanjo prijavo ali na drug ustrezen postopek. V takem primeru do prijave, niti do postopka obravnave, ne pride.

7.2 Obravnava prijave

Zaupnik ima obveznost informiranja prijavitelja glede možnosti notranje ali zunanje prijave in javnega razkritja ter zaščite pred in v primeru povračilnih ukrepov.

Zaupnik prijavo pregleda in ugotovi, katera oseba v javnem zavodu je pristojna za odpravo kršitve, na katero se nanaša prijava. Osebo seznani z opisom prijavljene kršitve ter svojimi predlogi ukrepov. V obvestilu označi, da gre za obravnavo prijave po ZZPri, ter določi rok za povratno informacijo glede izvedenih ali predlaganih ukrepov za odpravo kršitve in zoper kršitelja.

Zaupnik lahko po lastni oceni ali na predlog osebe, pristojne za odpravo kršitve opravi pogovor s prijaviteljem z namenom ugotovitve okoliščin, pomembnih za opredelitev in odpravo kršitve.

1. **Obvestilo vodstvu**

Zaupnik po podaji povratne informacije prijavitelju oziroma najpozneje v treh mesecih pripravi poročilo vodstvu. V poročilu opiše prijavljeno kršitev, predlagane in izvedene ukrepe za njeno odpravo ter oceni tveganje prihodnjih kršitev. V poročilu ne sme navesti podatkov o prijavitelju ali kršitelju.

Zaupnik na podlagi pisnega poziva ravnatelja pripravi poročilo o prijavi že pred potekom roka iz prejšnjega odstavka.

1. **Letno poročilo**

Zaupnik do 1. februarja za prejšnje leto pripravi osnutek statističnega poročila z vsebino, ki je v skladu s trinajstim odstavkom 9. člena ZZPri.

1. **Zunanja prijava v primeru neučinkovitosti notranje prijavne poti**

Prijavitelj lahko poda zunanjo prijavo pristojnemu organu za zunanjo prijavo iz 14. člena ZZPri, če meni, da notranje prijave ne bi bilo mogoče učinkovito obravnavati ali da v primeru notranje prijave obstaja tveganje povračilnih ukrepov.

Prijavitelj lahko kršitev javno razkrije pod pogoji iz ZZPri.

1. **Informiranje zaposlenih in drugih oseb v delovnem okolju zavezanca**

Zaupnik pripravi in posodablja vsebino spletne strani. Vsebine se objavijo na šolski spletni strani.

1. **Spremembe in dopolnitve ter začetek veljavnosti in objava**

Spremembe in dopolnitve teh pravil se sprejmejo na enak način kot pravila. Za zadeve, ki jih ta pravila ne določajo se neposredno uporabljajo določbe predpisov, ki urejajo to področje.

Pravila začnejo veljati 19. 5. 2023. Ta pravila s prilogami se objavijo na oglasni deski šole, z njim se seznanijo vsi zaposleni. Pravila so dostopna v tajništvu šole.

Številka: 125/2023

Datum: 16. 5. 2023

Ravnatelj:

**Priloga 1**

**Kontrolni seznam za predhodni preizkus prijave**

1. Prijavitelj je fizična oseba.
2. Prijavitelj je zaposlen v javnem zavodu oziroma je prostovoljec, pripravnik, vajenec, pogodbeni delavec, študent, sodeluje v razpisnih postopkih v vlogi kandidata, opravlja funkcijo, je delničar, član nadzornega ali upravnega organa javnega zavoda, oziroma drugače sodeluje v dejavnosti pravne ali fizične osebe, ki jo izvajajo samozaposlene osebe na podlagi pogodbe, ali dela pod nadzorom in vodstvom zunanjih izvajalcev, podizvajalcev ali dobaviteljev, ne glede na plačilo in ne glede na to, ali se je razmerje že končalo ali se šele vzpostavlja s postopkom zaposlovanja ali pogajanji pred podpisom pogodbe.
3. Prijavitelj prijavlja kršitev oziroma sum o dejanski ali morebitni kršitvi predpisov, ki se je ali se bo zelo verjetno zgodila v javnem zavodu.
4. Domnevna kršitev se je zgodila v javnem zavodu ali v povezavi z delovanjem javnega zavoda.
5. Prijava ni očitno neutemeljena.
6. Prijavljena kršitev še traja oziroma je prenehala pred manj kot dvema letoma.

**Priloga 2**

**Vzorec prijave**

**Osnovna šola Beltinci**

**NOTRANJA PRIJAVA KRŠITVE PREDPISA V DELOVNEM OKOLJU PO ZZPRI**

Prijavo lahko poda le fizična oseba in jo pošlje na naslov za prijave v javnem zavodu, ki je določen v internem aktu Pravila za vzpostavitev notranje poti za prijavo. Ta prijava ni namenjena kršitvam, ki so se zgodile zunaj vašega delovnega okolja, ter npr. reševanju sporov s sodelavci, mobingu in podobno.

Vašo prijavo bo obravnaval zaupnik v organizaciji in vam po potrebi nudil pomoč v primeru povračilnih ukrepov delodajalca. Prijava bo obravnavana v postopku, kot je opredeljen v internem aktu.

Če tako želite, lahko prijavo podate anonimno, brez razkritja svojih osebnih podatkov. Če želite prejeti povratno informacijo, pa morate navesti, na kateri naslov oziroma način jo želite prejeti.

Če notranje prijave ni mogoče učinkovito obravnavati, lahko podate zunanjo prijavo pristojnemu organu (14. člen ZZPri).

|  |  |  |
| --- | --- | --- |
| **PODATKI O PRIJAVITELJU** | | |
|  | Ime in priimek: | Anonimna prijava: DA  (označite DA, če podajate anonimno prijavo) |
| Zaposlen ali druga povezava z delovnim okoljem: |  |  |
|  |  | Kontaktni naslov za povratne informacije, če jih anonimni prijavitelj želi (neobvezno za anonimno prijavo): |
| Naslov: |  |  |
| E-pošta: |  |  |
| Telefon: |  |  |
| Drugi kontaktni podatki: |  |  |
| Datum prijave: |  |  |

Pristojni organ za zunanjo prijavo ne sme razkriti vaše identitete. Razkritje identitete brez vašega soglasja je v ZZPri določeno kot prekršek.

Organ, ki bo obravnaval vašo prijavo, vas lahko zaradi učinkovite obravnave kršitve naknadno kontaktira.

Če tako želite, lahko prijavo podate anonimno, brez razkritja svojih osebnih podatkov. Za prejem povratnih informacij o obravnavi anonimne prijave, prosimo, da navedete, na kateri naslov oziroma način jo želite prejeti.

|  |  |
| --- | --- |
| **PODATKI O KRŠITVI** | |
| Kršitev se nanaša na delovno okolje v organizaciji prijavitelja (naziv organizacije): | Čas začetka, trajanja in konca kršitve: |
| Podatki o kršitelju: | |
| Opis kršitve (kaj, kdaj, kje):  Navedite kršeni predpis ter tudi morebitne priče in dokumente ali druge dokaze, ki podpirajo vaše trditve, npr. e-poštno komunikacijo ali dokumentarne dokaze: | |

Prijavitelj do zaščite po ZZPri ni upravičen, če je prijavo podal dve leti ali več po prenehanju kršitve.

|  |  |
| --- | --- |
| **ZAŠČITA PRED POVRAČILNIMI UKREPI**  Nekateri prijavitelji tvegajo tudi povračilne ukrepe, maščevanje s strani vodstva ali sodelavcev.  Če je takšno tveganje podano tudi v vašem primeru, izpolnite spodnjo rubriko. | |
| Ali obstaja tveganje povračilnih ukrepov zaradi prijave (19. člen ZZPri)?  DA/NE  Če da, prosimo, navedite, za katere povračilne ukrepe obstaja tveganje: | Ali potrebujete pomoč in zaščito pred povračilnimi ukrepi (10. člen ZZPri)?   * Informacije o pravnih možnostih; * potrdilo o vloženi prijavi; * dokazila iz postopka s prijavo; * drugo: \_\_\_\_\_\_\_\_\_\_\_\_\_\_. |

Povračilni ukrepi so praviloma posledica podane notranje (ali zunanje) prijave. Lahko vključujejo odpustitev, premestitev, znižanje plače, pa tudi disciplinske ukrepe, pritisk ali ustrahovanje. Kot povračilni ukrep se štejeta tudi grožnja s povračilnim ukrepom ali poskus povračilnega ukrepa.

|  |
| --- |
| **INFORMACIJE O OBRAVNAVI PRIJAVE** |
| Vašo prijavo bo obravnaval zaupnik. V obravnavo bodo po potrebi vključene tudi druge osebe, ki bodo lahko seznanjene z vsebino prijave, vaša identiteta pa jim ne bo razkrita.  Zaupnik vas bo v skladu z ZZPri obvestil:   * v sedmih dneh po prejemu prijave o tem, ali jo bo obravnaval; * v treh mesecih o stanju postopka s prijavo; * ob zaključku obravnave o izvedenih ukrepih in izidu postopka.   Če menite, da je bilo storjeno kaznivo dejanje, predlagamo, da podate ovadbo na policijo ali državno tožilstvo.  Če iz prijave izhaja sum storitve kaznivega dejanja, za katerega se storilec preganja po uradni dolžnosti, jo je organ za zunanjo prijavo v skladu s 145. členom Zakona o kazenskem postopku dolžan naznaniti državnemu tožilstvu ali policiji. |

|  |
| --- |
| **POTRDITEV RESNIČNOSTI** |
| Potrjujem, da so informacije v tej prijavi resnične, prijavo podajam v dobri veri in sem seznanjen, da je neresnična prijava lahko prekršek po 28. členu ZZPri, za katerega je zagrožena globa od 400 do 1.200 EUR. |